Κεδέρης Χρήστος… Το ταλέντο του ελληνικού χάντμπολ!

Ο Χρήστος Κεδέρης ασχολείται με το χάντμπολ από την ηλικία των 8 χρονών. Γεννήθηκε και μεγάλωσε στη Νέα Φιλαδέλφεια και επιθυμούσε από πολύ μικρός να κάνει καριέρα πάνω σε αυτό που αγαπάει. Αυτό ήταν εμφανές καθώς ο ίδιος έπαιζε χάντμπολ όταν οι υπόλοιποι φίλοι και συμμαθητές του έπαιζαν ποδόσφαιρο και μπάσκετ.

Με υπομονή και σκληρή προπόνηση ο Χρήστος παρόλο που το ύψος του δεν τον ευνοούσε (1.72) κατάφερε αναδείξει το ταλέντο του και να γίνει ο καλύτερος και πιο περιζήτητος αριστερός εξτρέμ. Εμφανίζεται με τη φανέλα με το νούμερο 99. Αναλυτικά έχει συμμετάσχει στις παρακάτω ομάδες:

* **2013-2014 -** Διομήδης Άργος
* **2014 -2017 –** ΙΕΚ Ξυνή Δικέας
* **2017 -2019 -** Δούκας
* **2019 -2020** – ΑΕΚ

Έχει παίξει στην Εθνική Παίδων, στην Εθνική Εφήβων και τέλος στην Εθνική Ανδρών το διάστημα 2013 – 2014. Την χρονιά 2016-17 είχε διακριθεί ως Πρωταθλητής του εθνικού πρωταθλήματος.

Ο Χρήστος Κεδέρης συνδυάζει τον σπουδαίο αθλητή και τον υπέροχο άνθρωπο. Κοινωνικά ευαισθητοποιημένος κοινοποιεί σελίδες οι οποίες προσφέρουν βοήθεια σε παιδιά και αδύναμους ανθρώπους και βοηθάει όπως και όσο μπορεί.

Θεωρώ πως ο Χρήστος δικαίως είναι πρότυπο για πολλά παιδιά που ασχολούνται με το άθλημα και έχει να προσφέρει πολλά στο ελληνικό και διεθνές χάντμπολ.